DVG – skúšobný poriadok vodných prác 04-2017
(Nemecký zväz športových klubov úžitkových psov)
B-Diplom (200 bodov)
Zúčastniť sa môže pes od 15 mesiacov.
Pre B-Diplom je potrebné nasledovné vybavenie:
· čln
· značenie na 25 metrov
· figurína veľkosti 12 ročného dieťaťa
B1: Chôdza na vodítku a bez vodítka, 20 metrov (30 bodov)
Psovod postaví psa pred rozhodcu. Rozhodca psa pohladká. Zo sadnutia pres na vodítku nasleduje psovoda po jeho ľavej ruke. Po 20 metroch obrat vľavo a zastaví sa (stoj!). Psovod dá psovi dolu obojok. Rozhodca dá opäť povel ku štartu, psovod sa k nemu vráti so psom po ľavej ruke. 
Ako náhle dorazia k rozhodcovi, ide pes do sadu a psovod mu opätovne nasadí obojok.
Na rozdiel od iných skúšok bude tolerovaný malý odstup, nie však väčší ako 0,5 metra. Správanie psa (disciplinovanosť, poslušnosť a kľud) bude posúdené rozhodcom.
B2: Nesenie predmetu bez vodítka, 15 metrov (30 bodov)
Psovod odovzdá po ľavej strane sediacemu alebo stojacemu psovi (ďalej len východzia pozícia) ľubovoľný predmet, ktorý pes bez vodítka nesie na vzdialenosť cca 15 metrov. Až na povel psovoda mu ho pes odovzdá do ruky.
B3: Záchrana figuríny, pes štartuje z pevniny, 25 metrov (50 bodov)
Figurína je odovzdaná na brehu pomocníkovi. Ten sa plaví spoločne s lodivodom k značke 25 metrov. Psovod a pes zaujmú východziu pozíciu. Akonáhle dorazí čln k značke 25 metrov, dá rozhodca znamenie pomocníkovi, aby hodil figurínu cez palubu. Rozhodca dá znamenie k štartu psovodovi, ten dá povel psovi k aportu figuríny. Čln prejde okolo značky 50 metrov a čaká. Pes uchopí figurínu, najlepšie za pažu a privlečie ju späť na breh.
B4: Vlečenie člnu, pes štartuje z pevniny,  25 metrov (50 bodov)
Lodivod a pomocník sa plavia k značke 25 metrov. Psovod a pes zaujímajú východziu pozíciu. Pomocník v člne dá znamenie rozhodcovi na breh v momente, keď čln dosiahne svojho cieľa. 
Rozhodca dá psovodovi znamenie k štartu, aby dal psovi povel k aportu člna. Po štarte volá pomocník po dobu  10 sekúnd psa, bez toho aby použil jeho meno.  Po štarte je ukázané lano.
Keď pes dorazí k člnu, dá mu pomocník koniec lana. Pes lano pritiahne späť na breh. Pomocník nechá lano pomaly kĺzať rukami, aby sa čln pomaly rozišiel. Psovod preberá lano po kolena vo vode.
B5: Záchrana figuríny, pes štartuje z člnu, 15 metrov  (50 bodov)
Lodivod, pomocník, rozhodca a psovod so psom sa plavia v člne s figurínou k značke 25 metrov. Čln pláva rovnobežne s brehom, okolo značky 25 metrov. Tam dá rozhodca v člne pomocníkovi znamenie, aby hodil figurínu cez palubu. Čln pláva ešte 15 metrov ďalej a zastaví sa. V momente, keď čln stojí, smie pes odštartovať. Pes chytí figurínu najlepšie za pažu a pritiahne ju späť k lodi. Figurínu vytiahnu späť do člnu. Až potom psa.
